Държавен вестник, бр. 97, 2013 г., стр. 43

БРОЙ  97	
Д Ъ Р Ж А В Е Н  В Е С Т Н И К 	
СТР.  43  
(3) Посоченият в ал. 2, т. 3 и 4 срок може 
да бъде намален с една година по искане от 
заявителя, ако сортът е показал статистически 
доказани положителни резултати за БСК през 
първите две години.
(4) Срокът за изпитване на сортовете за 
БСК може да бъде удължен до четири години, 
когато резултатите от изпитването варират 
през годините на сортоизпитването и заяви-
телят желае продължаването му.
(5) За резултатите от техническото изпит-
ване за РХС ИАСАС изготвя междинен или 
окончателен доклад съгласно приложение 
№ 11 или приложение № 12.
(6) За разглеждане на резултатите от сор-
тоизпитването на сорта от експертна комисия 
заявителят подава заявка в ИАСАС.
Чл. 19. (1) Изпълнителната агенция по 
сортоизпитване, апробация и семеконтрол 
признава окончателен доклад от техническо-
то изпитване за РХС от официален орган на 
държава – членка на UPOV.
(2) За окончателния доклад по ал. 1 за-
явителят заплаща такса на офиса, провел 
техническото изпитване.
(3) За удължаване на срока на признаване-
то на сорт, признат по условията на ал. 1, се 
изисква доклад за техническо изпитване от 
официален орган на държавата – членка на 
UPOV, провела изпитването за РХС.
Чл. 20. При сортоизпитване за РХС на 
хибриди от полски култури заявителят предос-
тавя за изпитване и родителските компоненти.
Чл. 21. (1) Заявителят предоставя в ИАСАС 
необходимото количество посевен или по-
садъчен материал, предназначен за сорто-
изпитването съгласно приложение № 13, 
при спазване на съответните митнически и 
фитосанитарни изисквания за територията на 
Република България.
(2) Количествата посевен и посадъчен 
материал по ал. 1 се доставят в ИАСАС в 
следните срокове:
1. за оранжерийните видове растения, 
отглеждани в стоманено-стъклени оранже-
рии – до 15 септември;
2. за видовете растения, чието отглеждане 
налага ползване на полиетиленови оранже-
рии – до 15 януари;
3. за есенните видове растения – до 30 сеп-
тември, за зимна маслодайна рапица – до 
15 август;
4. за ранните пролетни видове растения – до 
15 януари;
5. за останалите пролетни видове расте-
ния – до 28 февруари;
6. за овощните видове растения, лоза, де-
коративни, ароматни и медицински видове 
растения:
а) за есенно засаждане – до 20 октомври;
б) за пролетно засаждане – до 15 март;
7. за многогодишни треви – до 31 януари.
(3) При неспазване на сроковете по ал. 2 
процедурата по сортоизпитване се прекратява.
(4) Количествата посевен или посадъчен 
материал за сортоизпитване за РХС се пре-
доставят нетретирани. 
(5) Количествата посевен или посадъчен 
материал за сортоизпитване за БСК съгласно 
приложение № 13 се предоставят третирани 
с разрешени за употреба на територията на 
страната продукти.
(6) Всяко химическо третиране на семена-
та по ал. 5 трябва да бъде отбелязано върху 
официалния етикет или върху етикет на за-
явителя, върху опаковката или вътре в нея. 
(7) Количествата посевен материал за сор-
тоизпитване за РХС и БСК се придружават 
от документ за посевни качества, предоставен 
от заявителя.
(8) Заявителят посочва следната информа-
ция върху етикета:
1. вид култура;
2. наименование на сорта и/или селекци-
онен номер;
3. количество;
4. име на заявителя.
Чл. 22. Изпълнителната агенция по сорто-
изпитване, апробация и семеконтрол ползва 
предоставения посевен или посадъчен мате-
риал само за целите на сортоизпитването.
Чл. 23. (1) Изпълнителната агенция по сор-
тоизпитване, апробация и семеконтрол води 
регистър по чл. 4, т. 2 ЗППМ на заявените 
за изпитване сортове земеделски растения.
(2) В регистъра се вписват:
1. пореден номер на заявката;
2. дата на подаване на заявката;
3. номер на договора;
4. научно име на таксона;
5. наименование на сорта;
6. видът изпитване;
7. име на заявителя и селекционера на сорта;
8. специфични характеристики на сорта, 
посочени от заявителя.
Чл. 24. В случай на природни бедствия 
и други независещи от сортоизпитателя 
причини, оказали негативно въздействие на 
изпитването, изпълнителният директор на 
ИАСАС назначава комисия, която извършва 
проверка на място и уведомява възложителя 
или упълномощено от него лице за резулта-
тите от проверката.
Чл. 25. Заявителят може да посещава 
опитите за РХС и БСК след предварително 
уведомление до ИАСАС.
Г л а в а  ч е т в ъ р т а
ПРИЗНАВАНЕ И ВПИСВАНЕ НА СОРТО-
ВЕТЕ ЗЕМЕДЕЛСКИ РАСТЕНИЯ
Чл. 26. (1) Признаването с цел вписване 
на сортовете земеделски растения в списък А 
и списък Б на официалната сортова листа се 
извършва от експертна комисия по съответ-
ните култури или групи култури, назначена от 
изпълнителния директор на ИАСАС съгласно 
чл. 20 ЗППМ.